મ્યુનિ. સૂત્રોએ કહ્યું કે, કોઇ પણ કમિટીની બેઠક પહેલાં દરેક ચેરમેન એજન્ડા અને ફાઇલો લઇ મોવડીઓને દર્શાવી આવે તેવી પરંપરા છે, પરંતુ આ વિવાદાસ્પદ દરખાસ્તવાળો એજન્ડા મોવડીઓ કે મ્યુનિ. હોદ્દેદારોમાંથી કોઇનેય બતાવાયો નહોતો. એટલે કે તેમની મંજૂરી મેળવવામાં આવી નહોતી. એટલું જ નહીં, હેલ્થ કમિટીની બેઠક પહેલાં ચેરમેન, ડે.કમિશનર અને સોલિડ વેસ્ટ ખાતાનાં ડાયરેક્ટરની ગૂફતેગુ બાદ બેઠક પાંચ જ મિનિટમાં આટોપી લેવાઇ હોવાની જાણકારી પણ પાછળથી મળતાં મોવડીઓ નારાજ થયાં છે. આ પ્રવૃત્તિને ગંભીરતાથી લઇ મોવડીમંડળ તરફથી સ્ટે.કમિટી ચેરમેનને ડીપીઆરવાળી દરખાસ્ત મુલતવી રાખવાની સૂચના આપવામાં આવી હતી.